**2 тур 2016-2017 йыл**

1. **- 8 кластар өсөн интернет-олимпиада һорауҙарына яуаптар**

**1.**Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст** тип атала.

**2.** Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу.* ***Бында*** *һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.****Унда*** *эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар* ***бында*** *йәшәүсе хайуандарҙың тормошон өйрәнәләр.*

**3.** Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы****.*

*Өфөлә төрлө заводтар һәм фабрикалар күп. Уның урамдары киң, оҙон һәм матур. Өфөнө ике яҡлап уратып Ағиҙел йылғаһы аға. Күп ерҙәрҙән автобус менән киләләр. Беҙҙең райондан Өфөгә поезд, самолет һәм пароход менән барып була.*

**4**. Килтерелгән миҫал **публицистик** стилдә.

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***5*.** Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*а)****йәштәш****- ҡорҙаш,тиҫтер,тиң,тиң-тош.*

*б)ҡолау-ҡолап китеү,тәкмәсләп китеү,барып төшөү,ауыу,****йығылыу***

*в)****яратыу****- яратып йөрөү,һөйөү,оҡшатыу,яҡын күреү,ғашиҡ булыу, ғашиҡ тотоу,күҙ төшөү,йән атыу*

*г)ваҡыт-мәл,саҡ,миҙгел****,заман,****дәүер,эпоха.*

*д)* ***матур****- һылыу,гүзәл,сибәр,нәфис,зифа,һомғол,һоҡланғыс,нәзәкәтле.*

*е)****сабый****-йәш бала,бәләкәй бала,бәпәй,бәпес.*

*Билдәләнгән һүҙҙәр синонимдар рәтенең доминантаһы*

**6.** Рус телендә бирелгән фразеологизмдарҙың башҡорт телендәге парҙары:

***Два сапога пара****-икеһе бер ҡалып,ишәй менән ҡушай,силәгенә күрә ҡапҡасы, ай ҙа ҡояш*

***Душа нараспашку****-асыҡ күңелле,ябай,бер ҡатлы.*

***Глаза на мокром месте****-күҙе инешле урынға тура килгән,серек сабата,серек күкәй,һытыҡ күҙ, бәлеш ауыҙ*

***Сыграть в ящик****-вафат булыу.,аяҡ һуҙыу,гүргә инеү,теге донъяға китеү,мәңгелеккә китеү,ата-бабалар янына китеү, ҡайтмай торған ергә китеү*

***Кот наплакал****-бик аҙ,тырнаҡ осондай ғына.*

***Бить баклуши****-ел ҡыуыу,эт һуғарыу,йөн тибеү.*

***Пристал как банный лист****-һырҙан(дегәнәк) кеүек йәбешкән,һағыҙаҡ кеүек, талпандай.*

***Водить за нос****-төп башына ултырты.,тишек кәмәгә ултыртыу,кәкере ҡайынға терәү,танау осонда йөрөтөү*

***Выеденного яйца не стоит****-һуҡыр бер тин дә торма.,к әрәге бер тин, кәрәге бар ине.*

***На душе кошкискребут****-йәнде бесәйҙәр тырнай,урын таба алмай,йәнем сығып бара*

**7.** Бирелгән фразеологик берәмектәрҙең мәғәнәләре:

***Алты барып йәйәү ҡайтҡан****-буш,маҡсатҡа ирешмәй ҡайтыу, бер нимәһеҙ ҡайтыу, маҡсатҡа ирешмәү, тиккә(тикәйгә) йөрөү,*

***борсаҡ сәсә****-алдай,шыттыра,юҡты һөйләй, ҡоро йылғанан ағыҙа*

***тирмән****е* ***шәп тарта****-күп ашай, аппетиты шәп,*

***теш ҡайрау****-янау,ҡурҡытыу,*

***ҡойороҡ болғау****-ялағайланыу,юхаланыу,*

***мамай заманында****-бик борон,элек,ахыры заманда*

***дөйә ҡойроғо ергә еткәс****-бер ваҡытта ла булмаҫ,ҡыҙыл ҡар яуғас.*

**8.** Ижек төрҙәре:

***Бо-рон-ғо-****асыҡ ижек*

*(тартынҡы,һуҙынҡы-тартынҡы,һуҙынҡы,тартынҡы- тартынҡы,һуҙынҡы)*

 ***а-рыҫ-лан****-ябыҡ ижек*

*(һуҙынҡы-тартынҡы,һуҙынҡы,тартынҡы- тартынҡы,һуҙынҡы,тартынҡы)*

***ет-меш-****ябыҡ ижек*

*(һуҙынҡы, тартынҡы- тартынҡы,һуҙынҡы,тартынҡы)*

***мө-хәб-бәт-****ябыҡ ижек*

*( тартынҡы,һуҙынҡы - тартынҡы,һуҙынҡы,тартынҡы- тартынҡы,һуҙынҡы,тартынҡы)*

***ҡур-ҡаҡ****- ябыҡ ижек*

*(тартынҡы,һуҙынҡы,тартынҡы- тартынҡы,һуҙынҡы,тартынҡы)*

***ал-маш-сы****-асыҡ ижек*

*(һуҙынҡы, тартынҡы- тартынҡы,һуҙынҡы,тартынҡы-тартынҡы,һуҙынҡы*

***9. Ҡара диңгеҙ*** *һүҙе йәнәшәлек юлы менән яһалған( сифат һәм исем)*

***10. Юлдаш, ҡурайсы*** *һүҙҙәре* ***яһаусы*** *ялғауҙар ҡушылып яһалған.*

***11****. Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )*

Һөйләмдә бирелгән яңғыҙлыҡ исемдәрҙең күплек төрө-  *шәхестәрҙе бер төркөмгә йыйыуҙы белдергән* ***коллектив ( төркөмлө) күплек формаһы****.*

***12.*** *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр **билдәһеҙ төшөм килештә.**

***13.Тәүәккәл таш ярыр, булдыҡһыҙ баш ярыр.***

Һөйләмдең эйәһе **сифаттан** килгән.

***14.Фото, код, ток*** *һүҙҙәрендәге* ***О*** *хәрефе* ***эйәлек һәм төшөм килеш*** *ялғауында һаҡланмай.*

15. ***Ай уға һәр кис ошо һүҙҙе ҡабатлаған…***

***уға****-зат алмашы,төбәү килештә*

***ошо****-күрһәтеү алмашы,*

***һәр****- билдәләү алмашы.*

**16.** Былар ***ҡушма ҡылымдар лексик-семантик*** *юл менән яһалғандар.*

*ауыҙ ит, күңел ас, ҡаршы ал, хәл*

 ***17.*** *Исемеңде ташҡа яҙма, ил йөрәгенә яҙ* (Мәҡәл).

Бирелгән һөйләм әйтелеү маҡсаты буйынса **-** **бойороҡ һөйләм**.

**18.** ***Башҡортостаным****(төп килеш,эйә) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем****(төп килеш, эйә)минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең* ***әсәйем(төп килеш,эйә)****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин* ***Тыуған илкәйемдең(эйәлек килеш,аныҡлаусы)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан(сығанаҡ килеш, тултырыусы) йөрәккәйемә*** *ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз* ***тыуған яҡтарым****?!****(Өндәш һүҙ)****Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

**19**. Бирелгән омонимдар- лексик-грамматик омонимдар**(омоформалар).**

*өй (йорт) – өй (бойроҡ һөйкәлешендә ҡылым формаһы*.

**20**. Антоним, синоним, омоним һүҙлектәре **лексикологияға** ҡарай.